Det særlige tillæg på 1086 kroner er i mange år blevet udbetalt til de ansatte, der tog en tørn på bestemte helligdage. - Hvis vi ikke kan få det længere, så vil vi da hellere sidde hjemme med familien og andestegen, siger Laila Juul Hansen, Sosu-hjælper i Frederikshavn Kommune. Kommunens planer om at fjerne den ekstra betaling juleaften forarger fagforeningen - Det er medarbejdernes egne penge, nogle embedsmænd nu truer med at tage. Man kan let forestille sig, at de vil lave en omfordeling, sådan at andre grupper, for eksempel ledere, skal have pengene i personlig lønandel, siger Rene Johansen, formand i FOA i Frederikshavn. Nogle af politikerne appellerer nu til byrådet for at sikre, at borgerne fortsat kan få hjemmehjælp juleaften. Borgmesteren siger til TV2Nord, at han ikke ønsker, at politikerne skal blande sig en fagretslig diskussion.
Frederikshavn Kommune truer med at afskaffe hjemmeplejens tillæg for vagter juleaften. Det har medført voldsomme protester og underskriftindsamlinger